ग्वालियर । ग्वालियर में चोरी की वारदात में एक व्यक्ति को गोली मारकर घायल कर दिया। बताया जा रहा है कि गोलीबारी मोबाइल चोरी को लेकर हुई, जिसमें चोर ने विवाद होने पर गोली चला दी। गोली चलने की घटना में सत्तार खान नाम का व्यक्ति गंभीर रूप से घायल हो गया। घायल को जरायोग्य अस्पताल में भर्ती करवाया गया है। वारदात बहोड़पुर थाना क्षेत्र के किशनबाग में हुई। गोलीबारी की खबर मिलते ही पुलिस ने वारदात स्थल पर पहुंचकर मौके का मुआयना किया और अपराधी की तलाश शुरू कर दी है।